CELEX: 22009D0032
Language: mt
Date: 2009-03-17 00:00:00
Title: Deċiżjoni tal-Kumitat Konġunt taż-ŻEE Nru 32/2009 tas- 17 ta’ Marzu 2009 li temenda l-Anness XIII (Trasport) tal-Ftehim dwar iż-ŻEE

28.5.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 130/26
               
            DEĊIŻJONI TAL-KUMITAT KONĠUNT TAŻ-ŻEE
      Nru 32/2009
      tas-17 ta’ Marzu 2009
      li temenda l-Anness XIII (Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 15/2009 tal-5 ta’ Frar 2009 (1).
               
            
                  (2)
               
               
                  Ir-Regolament (KE) Nru 1100/2008 tal-Parlament Ewropew u tal-Kunsill tat-22 ta’ Ottubru 2008 dwar l-eliminazzjoni ta’ kontrolli li jsiru mal-fruntieri ta’ Stati Membri fil-qasam ta’ trasport bit-triq u b’passaġġi tal-ilma interni (Verżjoni kodifikata) (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru 1100/2008 jħassar ir-Regolament tal-Kunsill (KEE) Nru 4060/89 (3), li hu inkorporat fil-Ftehim u li konsegwentement għandu jitħassar skont il-Ftehim,
               
            IDDEĊIEDA DAN LI ĠEJ:
      Artikolu 1
      It-test tal-punt 12 (ir-Regolament tal-Kunsill (KEE) Nru 4060/89) tal-Anness XIII tal-Ftehim għandu jinbidel b’li ġej:
      
         “32008 R 1100: Ir-Regolament (KE) Nru 1100/2008 tal-Parlament Ewropew u tal-Kunsill tat-22 ta’ Ottubru 2008 dwar l-eliminazzjoni ta’ kontrolli li jsiru mal-fruntieri ta’ Stati Membri fil-qasam ta’ trasport bit-triq u b’passaġġi tal-ilma interni (Verżjoni kodifikata) (ĠU L 304, 14.11.2008, p. 63).”
      
      Artikolu 2
      It-testi tar-Regolament (KE) Nru 1100/2008 fl-ilsien Iżlandiż u dak Norveġiż, li għandhom jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-18 ta’ Marzu 2009, sakemm ikunu saru n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, 17 ta’ Marzu 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 73, 19.3.2009, p. 52.
      
         (2)  ĠU L 304, 14.11.2008, p. 63.
      
         (3)  ĠU L 390, 30.12.1989, p. 18.
      
         (*)  M’huma indikati l-ebda rekwiżiti kostituzzjonali.